CELEX: 62021TN0556
Language: sl
Date: 2021-11-04 00:00:00
Title: Zadeva T-556/21: Tožba, vložena 4. novembra 2021 – Lyubetskaya/Svet

10.1.2022   
            
            
               SL
            
            
               Uradni list Evropske unije
            
            
               C 11/27
            
         
      Tožba, vložena 4. novembra 2021 – Lyubetskaya/Svet
      (Zadeva T-556/21)
      (2022/C 11/37)
      Jezik postopka: francoščina
      
         Stranki
      
      
         Tožeča stranka: Sviatlana Lyubetskaya (Minsk, Belorusija) (zastopnik: D. Litvinski, odvetnik)
      
         Tožena stranka: Svet Evropske unije
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Izvedbeno uredbo Sveta (EU) 2021/997 z dne 21. junija 2021 o izvajanju člena 8a(1) Uredbe (ES) št. 765/2006 o omejevalnih ukrepih v zvezi z Belorusijo razglasi za nično v delu, v katerem se nanaša na tožečo stranko;
               
            
                  —
               
               
                  Izvedbeni sklep Sveta (SZVP) 2021/1002 z dne 21. junija 2021 o izvajanju Sklepa 2012/642/SZVP o omejevalnih ukrepih zaradi razmer v Belorusiji razglasi za ničen;
               
            
                  —
               
               
                  Svetu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: nespoštovanje načela osebne odgovornosti. Tožeča stranka trdi, da sta cilj in vsebina izpodbijanih aktov, razlaganih glede na njuno besedilo, vsebino in namen, v nasprotju z načelom sorazmernosti, ker organ pregona ne izpolnjuje svoje obveznosti pojasniti, zakaj je treba dejstva pripisati zadevni osebi.
               
            
                  2.
               
               
                  Drugi tožbeni razlog, temelječ na členu 47 Listine Evropske unije o temeljnih pravicah: napaka pri presoji. Po mnenju tožeče stranke izpodbijana akta nista utemeljena z nobenimi dejstvi in vsebujeta zaključke, ki temeljijo zgolj na statusu poslanke tožeče stranke.
               
            
                  3.
               
               
                  Tretji tožbeni razlog: nespoštovanje načela sorazmernosti. Tožeča stranka v zvezi s tem trdi, da sta cilj in vsebina izpodbijanih aktov, razlaganih glede na njuno besedilo, vsebino in namen, v nasprotju z načelom sorazmernosti, zlasti glede na njen status poslanke.